Ciputra

Dr. (H.C.) Ir. Ciputra (Hanzi: 徐振焕; Pe̍h-ōe-jī: Tjie Tjin Hoan; 24 Agustus 1931 – 27 Novèmber 2019) panèka insinyur bân pangusaha è Indonèsia. Salèrana kasohor mènangka pangusaha properti sè suksès akembhângaghi Perusahaanna, panèka Pada Jaya Group, Metropolitan Group, bân Ciputra Group. Salaènna ghânèka, salèrana jhughân èkennal mènangka filantropis, tor akontribusi è bidang pendidikan kalabân akembhângaghi sakola bân Univèrsitas Ciputra.

Taon 2011, Forbes nerbitaghi daftar orèng palèng soghi è Indonèsia, Ir. Ciputra bâḍâ è pangkat ka-27 kalabân total kasoghiyân US$ 950 juta."Ini Dia 40 Orang Terkaya Indonesia". detikcom. 24 November 2011.  Èaksès tangghâl 19-01-2026

 Kaodi'ân awwâl 
Ciputra, sè nyama lahèrra panèka Tjie Tjin Hoan, bâkto kènè'na oḍi' è Parigi, Celebes (samangkèn Sulawesi Tengnga). Bâkto aomor 6 taon, Ciputra èkèbâ polè ka Gorontalo sareng èbhuna. Rèng seppona Ciputra asalla ḍâri Bumbulan, panèka dhisa kènè' è kacamadhân Paguat, sè samangkèn maso' wilajâ administratif Kabhupatèn Pohuwato, Provinsi Gorontalo. È Bumbulan, Ciputra ètètèpaghi ka nyanynyana bân embana sopajâ bisa èpasakola è sakola ḍhâsar Bâlândhâ è Gorontalo.Sihombing, Martin (27 April 2015). Ciputra, Ir. (ed.). "CIPUTRA WAY: Inilah Kisahku, Seorang Ciputra". Bisnis.com.  Èaksès tangghâl 19-01-2026

Sejjhâk ghi' kènè' Ciputra ampon arassa'aghi kamalaradhân bân kapaè'an oḍi'. Eppa'na Tjie Siem Poe ètangkep sareng pasukan Jeppang,"Dr. Ir. Ciputra on Kick Andy". Universitas Ciputra. 20 Oktober 2008. Diarsipkan dari asli tanggal 4 April 2009.  Èaksès tangghâl 19-01-2026 polana èsangka dhâddhi 'mata-mata' Bâlândhâ bân akhèrra sèdhâ è tanangnga Jeppang è Manado.Sudrajat (2 Oktober 2018). "Kenangan Pahit Ciputra soal Gempa dan Tsunami di Sulawesi". detikcom. Èaksès tangghâl 19-01-2026

Bâkto remaja salèrana asakola è SMP bân SMA Frater Don Bosco è Manado. Samarèna ḍâri SMA, salèrana adhina dhisana bân èntar ka Jhâbâ. Salèrana akuliyah è Institut Tèknologi Bandung bân salèrana jhughân dhâddhi bâgiyân ḍâri Organisasi Gerraghân Mahasiswa Kristen Indonèsia (GMKI). È semèster empa', salèrana sareng Budi Brasali bân Ismail Sofyan maddhek usaha konsultan arsitèktur bangunan sè garasi èpadhâddhi kantorra. Saellana Ciputra ollè gellar insinyur è taon 1960, salèrana ngallè ka Jakarta.

Kontribusi Ciputra ollè aprèsiasi sareng Museum Rèkor Indonesia (MURI) kalabân aberri' ḍuwâ' rèkor ka Ciputra, panèka mènangka wirausahawan sè ollè pangarghâ'ân palèng bânnya' è pan-bârâmpan bidang bân orèng sè aghellâr palatèyan kawirausahaan ka dosèn palèng bânnya'. Ciputra lèbât Univèrsitas Ciputra Entrepreneurship Center (UCEC) ampon aberri' palatèyan entrepreneurship ka 1.600 dosèn bânnya'na. Ciputra jhughân èakoè mènangka Entrepreneur of The Year 2007 vèrsi Ernst & Young."Ciputra, Semangat dan Fokus". Kompas.com. 25 November 2008.  Èaksès tangghâl 19-01-2026

 Sèdhâ 
Ciputra sèdhâ è Singapura tangghâl 27 Novèmber 2019 kol 01.05."Pengusaha Ciputra Meninggal Dunia". CNN Indonesia. 27 November 2019.  Èaksès tangghâl 19-01-2026 Janazana è panengneng sakejjhâ' è Ciputra Artpreneur, Kuningan, Jakarta Lao', saminggu abiddhâNurmayanti, ed. (28 November 2019). "Tiba di Jakarta, Jenazah Ciputra Disemayamkan di Artpreneur Ciputra". Liputan6.com.  Èaksès tangghâl 19-01-2026 tor èkobhur tangghâl 5 Dèsèmber è Ciputra Family Memorial Park, Citra Indah City, Dhisa Sukamaju, Kacamadhân Jonggol, Kabhupatèn Bogor, Jhâbâ Bârâ'.

 Sombher-sombher